b"\n_START_ARTICLE_\nDeportaci\xc3\xb3\n_START_SECTION_\nHist\xc3\xb2ria\n_START_PARAGRAPH_\nDes d'un punt de vista estrictament hist\xc3\xb2ric la B\xc3\xadblia fa refer\xc3\xa8ncia en diversos passatges a deportacions massives, reconegudes actualment com a hist\xc3\xb2riques, cal esmentar el trasllat de gran part de la poblaci\xc3\xb3 israelita a Babil\xc3\xb2nia, evidentment contra la seva voluntat i amb finalitats esclavistes. En l'\xc3\xa8poca de l'Imperi Rom\xc3\xa0 diverses tribus van ser for\xc3\xa7ades a mobilitzar cap a l'imperi (tracis, dalmacios) o fora d'aquest (germans, celtes, magyares) b\xc3\xa9 per voluntat dels ex\xc3\xa8rcits romans o per fugir de l'empenta dels enemics d'aquests._NEWLINE_Ja en \xc3\xa8poques m\xc3\xa9s recents diversos grups \xc3\xa8tnics s'han vist obligats a llargues mobilitzacions a causa de l'empenta de les invasions isl\xc3\xa0miques de la baixa edat mitjana, i fins i tot posteriorment poblacions senceres gregues, albaneses i de l'antic Imperi Bizant\xc3\xad es van veure for\xc3\xa7ades a retirar-se de les seves fronteres naturals cap al nord-est d'Europa a causa de les trobades entre els ex\xc3\xa8rcits croats i els otomans._NEWLINE_En R\xc3\xbassia la deportaci\xc3\xb3 de presoners pol\xc3\xadtics o persones que simplement resultaven inc\xc3\xb2modes per Sib\xc3\xa8ria va ser una pr\xc3\xa0ctica comuna des de l'\xc3\xa8poca d'Ivan Grozni i va prosseguir fins a l'era sovi\xc3\xa8tica._NEWLINE_Durant la Primera Guerra Mundial, la poblaci\xc3\xb3 arm\xc3\xa8nia de la prov\xc3\xadncia d'Anat\xc3\xb2lia va patir deportacions massives i accions genocides._NEWLINE_Durant la Segona Guerra Mundial el Govern alemany va dur a terme l'extermini jueu, realitzat, en gran part, despr\xc3\xa9s de la deportaci\xc3\xb3 de les v\xc3\xadctimes des dels llocs d'origen fins als camps i centres d'extermini, situats en la Pol\xc3\xb2nia ocupada. Els nazis van deportar tamb\xc3\xa9 a altres grups \xc3\xa8tnics, pol\xc3\xadtics i socials al llarg de l'Europa ocupada per ells, com a mesura de repressi\xc3\xb3._NEWLINE_Despr\xc3\xa9s de la Segona Guerra Mundial, la majoria dels refugiats alemanys (13 milions) van ser expulsats de les antigues regions germanes de Pomer\xc3\xa0nia, Sil\xc3\xa8sia, Pr\xc3\xbassia Occidental - Danzig i Pr\xc3\xbassia Oriental, avui territoris polon\xc3\xa8s i rus, Als\xc3\xa0cia, avui territori franc\xc3\xa8s, aix\xc3\xad com els Sudets txecs i altres pa\xc3\xafsos del centre i est europeus._NEWLINE_En l'actualitat segueix duent-se a terme en diferents estats. Espanya, per exemple, va deportar a la fi del segle XX a desenes de presumptes membres d'ETA, la majoria a \xc3\x80frica i Llatinoam\xc3\xa8rica, dels quals cap ha tornat encara a seu lloc d'origen."